Fyrstu orgeltónleikar sumarsins í Reykholtskirkju Í sumar verða haldnir 7 tónleikar í orgeltónleikaröð Reykholtskirkju þar sem leikið verður á orgel kirkjunnar . Tónleikarnir eru haldnir á vegur kirkjunnar í samvinnu við Félag íslenskra organleikara til styrktar Orgel - og söngmálasjóði Bjarna Bjarnasonar frá Skáney en sjóðurinn stóð straum af kostnaði við viðgerð og uppsetningu orgelsins . Aðgangseyrir , 1.500 krónur , rennur óskiptur til sjóðsins því listamenn og aðrir aðstandendur tónleikanna gefa vinnu sína til styrktar málefninu . Fyrstu tónleikarnir verða haldnir nk. laugardag , 24. júní klukkan 17 . Þá leikur á orgelið Friðrik Vignir Stefánsson , fyrrum organisti í Grundarfirði . Friðrik Vignir Stefánsson er fæddur á Akranesi 1962 . Hann lauk burtfararprófi frá Tónlistarskólanum á Akranesi 1983 og einleikaraprófi í orgelleik frá Tónskóla Þjóðkirkjunnar 1987 . Kennarar hans á orgel voru Haukur Guðlaugsson , Fríða Lárusdóttir og Hörður Áskelsson . Á árunum 1988 - 2005 starfaði hann sem organisti og kórstjóri við Grundarfjarðarkirkju , sem og skólastjóri Tónlistarskóla Grundarfjarðar . Friðrik Vignir hefur á síðustu árum haldið fjölda orgeltónleika bæði hérlendis og erlendis . Veturinn 2005 - 2006 var hann við orgelnám í Konunglega danska tónlistarháskólanum , þar sem kennari hans var Lasse Ewerlöf . Á efnisskrá Friðriks Vignis eru orgelverk eftir J.S.Bach , Buxtehude , Bruhns , Pachelbel , auk sálmforleikja eftir Jesper Madsen , Magnús Blöndal Jóhannsson , Jón Þórarinsson og Atla Heimi Sveinsson . Fyrrum orgel Dómkirkjunnar Orgel kirkjunnar var smíðað fyrir Dómkirkjuna í Reykjavík hjá Th. Frobenius & Co í Kaupmannahöfn árið 1934 og var í henni til 1985 að skipt var um orgel . Þá var það keypt af Reykholtssöfnuði og geymt til uppsetningar í hinni nýju kirkju sem þá var ákveðið að reisa . Sama verksmiðja og smíðaði orgelið upphaflega gerði það upp fyrir Reykholtskirkju og var það sett upp í byrjun liðins árs og vígt á páskum 2002 . Orgelið er 26 radda með þremur hljómborðum og fótspili . Orgelið er kallað að hluta til „ mekanískt “ og að hluta „ pneumatískt “ ( loftknúið ) . Það þýðir að aflflutningur frá nótunum , sem organleikarinn styður á þegar hann spilar , að lokum þeim sem opna fyrirloftstrauminn í pípurnar , fer sumpart fram með beinni tengingu og sumpart með loftstraumi . Aflflutningur í raddskipan og raddblöndun orgelsins er með loftstraumi frá stillihnöppunum við hljómborðin að röddunum sem eru ýmist djúpar eða háar og með mismunandi blæ eftir stærð og gerð pípanna í hverri rödd . Viðgerð orgelsins tókst vel og hinn sérstaki tónn þess sem kemur mörgum kunnuglega fyrir eyru frá fyrri tíð nýtur sín vel í Reykholtskirkju . Orgelið er óbreytt frá því það var í Dómkirkjunni að raddskipan og gerð . Röðun á innviðum þess var lítillega breytt til aðlögunar að rými Reykholtskirkju . Svellverk þess og blásari var endurnýjað . Skipt var um öll filt og loftbelgir allir endurnýjaðir . Umgjörð þess var endurnýjuð og löguð að stíl kirkjunnar . Tónleikar sumarsins verða sem hér segir . 24. júní : Friðrik Vignir Stefánsson , orgeltónleikar